
Ministru kabineta rīkojums Nr. 1029
Rīgā 2024. gada 4. decembrī (prot. Nr. 51 19. §)
Par nekustamo īpašumu daļu pirkšanu valsts vietējo autoceļu V424 "Gulbene–Jaungulbene" un V425 "Pievedceļš Stāķiem" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādas nekustamo īpašumu daļas, kas nepieciešamas valsts vietējo autoceļu V424 "Gulbene–Jaungulbene" posma 0,00.–6,585. km un V425 "Pievedceļš Stāķiem" posma 0,00.–1,046. km pārbūves projekta īstenošanai:
· 1.1. nekustamā īpašuma "Upes iela 1" (nekustamā īpašuma kadastra Nr. 5001 005 0096) daļu – zemes vienību (zemes vienības kadastra apzīmējums 5001 005 0157) 0,0188 ha platībā – Upes ielā 1, Gulbenē, Gulbenes novadā;
· 1.2. nekustamā īpašuma "Upes iela 1A" (nekustamā īpašuma kadastra Nr. 5001 005 0116) daļu – zemes vienību (zemes vienības kadastra apzīmējums 5001 005 0155) 0,0128 ha platībā – Upes ielā 1A, Gulbenē, Gulbenes novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajām nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2024. gadam paredzētajiem līdzekļiem.

